alexandrainst/scandi-wiki huggingface dataset:
Jysk

Jysk (gammel dansk staving: jydsk) er et uttrykk som brukes til å beskrive de danske dialektene som tales på halvøyen Jylland. Det skjelnes mellom nørrejysk i nord og sønderjysk i sør. Innenfor nørrejysk skjelnes videre mellom vest- og østjysk, og  mellom vest-, øst- og nordjysk.

De østlige dialektene viser størst likhet med standard dansk (dvs. sjællandsk), mens de sørlige skiller seg mest fra de andre.

Den danske språkprofessoren Erik Hansen har påpekt at dansker ofte la bort dialekten sin til fordel for normalvarianten fordi «man har hånet og parodiert de dialekttalende, nektet dem adgang til radioen og gjort narr av de få politikere som våget å holde på dialekten sin, og i skolen har man behandlet dialekt og annet lokalspråk på linje med dårlig språk». 

Steen Steensen Blicher og Jeppe Aakjær skrev ofte på jysk. I avsnittet under står innledningen til Blichers Æ Bindstouw (= Bindestuen). En bindestue var en slags strikkeklubb, der hedens allmue av begge kjønn møttes hos de som hadde best plass hjemme hos seg. Med seg hadde de eget ullgarn for å «binde» (dvs. strikke) hoser (dvs. strømper), votter, undertrøyer osv. - noe for salg til omvandrende hosekremmere fra Viborg og Holstebro, noe til eget forbruk. «Binderiet» (strikkingen) var en vesentlig biinntekt for fattigfolk på heden, og møtene i bindestuen var i tillegg  sosiale treff der man hørte nytt, og praten gikk.
De war e Awten fa bette Jywlawten - nej hold! - A lywwer - de wa sgi den Awten far ve indda, dæ wa Binnstoww te e Skwolmæjsters, ham Kræn Koustrup - I kinne ham wal? Dæ wa nok dæ kinnt ham, for om e Vinter wa han Skwolmæjster, men om e Sommer wa han Muhrmæjster; aa han wa lih døgte te beggi Diel. Aa han ku mier end de, faa han ku stel Blued, aa vis igjen aa vænn e Vind, aa løhs øwwer baallen Fingger, aa møj mier. Men te aa maahn wa han ett saa fulkommele som e Præjst; for han had ett gon i den suet Skuel. Saa wa vi da samled aa hiele e Bøj - ja ja! Lysgor Bøj er ett saa faahle stuer: der er ikkun sejs Goer aa nowwe Huhs; men saa wa di der aasse aa Kapballe, aa Tejstrup, aa A trowwer dje Kaael i Knækkebaarre war aasse drøwwen dæte. Men de ka no væh de samm. No Falil! Saa had vi da ænnele molt aa, aa had aal sammel faat wo Gaanænner øwwer e Kroeg i e Lowt øwwer e Skyww, aa had aasse begynt aa læ di fem Pinn lest ve.

Referanser 

Danske dialekter
Aragats

Aragats (armensk: Արագած ) er det høyeste fjellet i Armenia, og ligger i provinsen Aragatsotn, nordvest for Jerevan. Fjellet er en frittstående, utdødd vulkan (stratovulkan) med fire topper som danner kanten av krateret. Bergartene til vulkanen stammer fra holocen. Den er et populært høydedrag for lokale fjellklatrere. I fjellsiden ligger Bjurakan-observatoriet og Amberd-festningen fra middelalderen. Observatoriet er verdenskjent, og er et av hovedobservatoriumene i verden. Aragats er òg et populært mål for turister, særlig om sommeren. Sør for fjellet ligger byen Asjtarak, som er den største byen i området, og på andre siden ligger flere mindre byer og landsbyer.

Sagn 
Ifølge sagnet skal Grigor Lusavorich (Gregor Lysbringeren) ha klatret til toppen av Aragat for å be, da han så et lys som kom ned mot han fra himmelen. Sagnet hevder at en fortsatt kan se dette lyset i dag, men det er synlig for bare de som er valgt ut til å kunne se det.

Galleri

Referanser

Eksterne lenker 
 
 Kort skildring på Cilicia.com
 Skildring på www.volcano.si.edu

Fjell i Armenia
Stratovulkaner
Fjell over 4000 meter
Monster (selskap)

Monster AS er et norsk produksjonskonsern som produserer film, reklamefilm og TV-program. Det ble grunnlagt av Olav Øen, Trond Kvernstrøm og Edward Dreyer på slutten av 2001 og var aktive i markedet fra begynnelsen av 2002. Konsernet består av datterselskapene Monster Entertainment og Monster Scripted, som står for selve produksjonen innen henholdsvis TV- og filmproduksjon. 

Monster produserer programmer for norske og internasjonale TV-kanaler, og står blant annet bak Gullruten, 4-stjerners middag, Datoen og Hvem tror du at du er?. Monster har vunnet priser for serier om Orderud-drapene og Estonia-forliset.

Sammen med Finlands største produksjonsselskap, Varesvuo Group, det danske produksjonsselskapet Gong og det private investeringsselskapet Cap-Man etablerte Monster i 2008 selskapet A Nice Company, et nytt nordisk produksjonshus innen TV, film og reklame. Cap-Man var majoritetseier i selskapet, men i 2013 ble MTG (Modern Times Group), som også var eier av TV3 og produksjonsselskapet Strix, ny majoritetseier i selskapet. Monster ble i 2018 overført sammen med resten av MTGs TV-virksomhet til Nordic Entertainment Group som ble opprettet etter at fusjonen mellom MTG og TDC ikke ble godkjent. I forbindelse med overføringen endret A Nice Company navn til Nordic Entertainment Studios Norway.I september 2021 ble Monster sammen med 11 andre produksjonsselskap i Norden solgt til Fremantle.

Monster kunngjorde i en pressemelding i november 2019 at selskapet slår sammen Monster, Monster Entertainment og Monster Scripted til ett selskap.

Produksjoner (utvalg)

TV 

 4-stjerners middag
 4-stjerners reise
 Allsang på Grensen
 Alt for Norge
 Bingo Bingo
 Blanke ark
 Blodtur
 Datoen
 Drapet i Holmenkollen
 En får væra som en er
 En kveld hos Kloppen
 Estonia
 Et døgn med Elin
 Etaten
 Folkevalgt
 Gutta Boys
 Gøy på landet
 Gåten Orderud
 Halvbroren
 Hellstrøm rydder opp Hjelpekorpset Hvem tror du at du er? Idol Isdans Kanal Valen Kjetil & Kjartan Show Klisterhjerne Kroppen Livstid Lurt av Karlsen Meglerne NAV Nattskiftet Nobel – fred for enhver pris På tråden med Synnøve Ramm og Tørnquist redder Norge Showman Skal vi danse Skrimmel Skrammel Sommer i Dyreparken Stjernekamp Svendsen om Hansen og Jensen Svindeljegerne The Stream Tørnquist Show Unge lovende Ungkaren Film 
 ORPS – The Movie Tatt av kvinnen Å begrave en hund''

Referanser

Eksterne lenker 
 

Norske filmselskaper
Selskaper etablert i 2001
Vännäsby

Vännäsby er et tettsted i Vännäs kommune i Västerbottens län i landskapet Västerbotten i Sverige. Det ligger ca. tre kilometer øst for Vännäs. I 2010 hadde tettstedet  innbyggere.

Referanser 

Tettsteder i Västerbottens län
Vännäs kommune
BAe 146

BAe 146 er et mellomstort sivilt fly produsert i Storbritannia av British Aerospace (som senere ble en del av BAE Systems). Flytypen var i produksjon fra 1981 til 2002. Med 387 fly produsert totalt er Avro RJ/BAe 146-serien den nest mest produserte sivile jetflyserien i britisk historie frem til i dag.

Problemer 
I de senere år har det vært tilfeller der giftige gasser fra varm motorolje har kommet inn i air-conditioningsystemet og inn i cockpiten. Dette har ført til akutt syke piloter og avbrutte flygninger.
Den australske piloten Susan Michaelis har skrevet boken Aviation Contaminated Air Reference Manual, som beskriver konkrete, dokumenterte hendelser der piloter og kabinansatte er blitt syke og har fått varig helseskade på grunn av den giftige gassen fra turbinmotorene, spesielt i tilknytning til denne flytypen. Hun fikk selv så svekket helse at hun måtte slutte å fly. Den mest sannsynlige årsaken til disse sykdomstilfellene og skadene er innpusting av komprimert luft fra turbinmotoren som har inneholdt stoffet trikresylfosfat (TCP). Det er et organofosfat som er et vanlig tilsetningstoffer i smøreolje til turbinmotorer i fly og gassturbiner generelt. Organofosfater kan være svært giftige, og enkelte brukes som insektmiddel. Det er også rapportert om helseskader fra operatører av gassturbiner, blant annet turbinmekanikere som har jobbet på plattformer i Nordsjøen.

Spesifikasjoner (BAe 146-300)

Referanser

Eksterne lenker 
 
 Produsentens website – BAe 146 – Avro RJ
 Informasjon om Smiliner 146 familien
 Aerospace-Technology –  Avro RJ – Avro RJX
  Etterforskning av årsak til flyulykker- Avro 146-RJ100, G-CFAA 
 SwissWorldCargo Avro RJ100 «Jumbolino»
 BAE 146 hos Greg Goebel's AIR VECTORS
 Aerosite – BAe 146
 Airliners_net British Aerospace BAe-146
 Artikkel i Teknisk Ukeblad om gassfarlig flytype i SAS
 Artikkel i Teknisk Ukeblad om SAS-piloter og kabinbesetning som ble syke av gass
 Artikkel i Teknisk Ukeblad om turbinoperatør som ble varig helseskadet

BAe 146
Firemotors jetdrevne luftfartøy
Luftfartøy produsert i Storbritannia
Hällnäs

Hällnäs er et tettsted i Vindeln kommune i Västerbottens län i landskapet Västerbotten i Sverige. I 2010 hadde tettstedet 259 innbyggere.

Lokaltoget Norrskenan Luleå-Boden-Vännäs-Umeå har siden 2006 stoppet ved Hällnäs stasjon. På banen Storuman-Hällnäs har det ikke vært passasjertrafikk siden 1995, da forbindelsen Lycksele-Hällnäs ble lagt ned av Länstrafiken i Västerbotten. Mellom 1995 og 2006 stoppet ingen persontog i Hällnäs.

Sanatoriet

Hällnäs er mest kjent for det store sanatoriet som ligger like utenfor tettstedet. Hällnäs sanatorium er tidstypisk i stilen, og var det største anlegget i Sverige da det ble åpnet i 1926 med plass for 208 pasienter. Sanatoriet ble senere bygd ut i flere etapper, før det i 1948 hadde 340 plasser. Sanatoriet hadde eget vannkraftverk, vanntårn, skole, røntgenavdeling, operasjonssal og bakeri.

Referanser 

Tettsteder i Västerbottens län
Vindeln kommune
Fuglevikke

Fuglevikke (Vicia cracca) er en flerårig urt i erteblomstfamilien. Planten blir frittstående 40-60 cm høy, men kan klatre opp til 1,5 meter og er sterkt bestanddannende. Slyngtrådene ytterst på bladstilken reagerer på berøring og vikler seg om andre planter under klatring.

Fuglevikke vokser ofte i løvskog og åpne skogsbryn, skråninger og åkrer. Den trives også i veikanter, eng og beitemark, samt i solfylte gressbakker og mellom andre arter.

Bladene er sammensatt i par med inntil 12, smale småblad med en slyngtråd lengst ut. Arten blomstrer fra juni til juli. Den har en lang kolbe eller skaftet rekke med blåfiolette eller blå blomster, og ser ut som et slags "blomsteraks". 

Frukten er en ca. 20 mm lang belg som er litt flat og brun eller brungrå.

Fuglevikke kan være vanskelig å skille fra gjerdevikke. Artene skiller seg fra hverandre ved at fuglevikke har mindre, smalere og mørkere småblad og flere småblad per bladskaft. Dessuten har gjerdevikke færre blomster og ofte en noe rødere farge.

Eksterne lenker 
 

Erteblomstfamilien
Blå blomster
Stauder
La Flor de la Isabela

La Flor de la Isabela (Isabelas blomst) er en filippinsk sigarprodusent. Dette er Asias eldste sigarprodusent, etablert i  1881 undre navnet "Compania General de Tabacos de Filipinas".

Historie 
Filippinenes sigarproduksjon strekker seg tilbake til 1600-tallet da den spanske galionen "San Clemente" brakte med seg ca. 6 kg med cubansk tobakkfrø. Spanske misjonærer startet produksjonen av tobakk i Cagayan-dalen nord for Manila i provinsen Isabela.

Sigarmerker 
 Don Juan Urquijo
 1881
 Tabacalera 
 Alhambra

Referanser

Eksterne lenker 
  Hjemmeside 

Filippinske sigarer
Sigarmerker
1881 (sigar)

1881 er et filippinsk sigarmerke produsert av La Flor de la Isabela. Sigaren ble laget til hundreårsjubileet til firmaet i 1981. Den er den mest solgte sigaren i Filippinene. I en vurdering i tidsskriftet Cigar Aficionado fikk sigaren 89 poeng av 100 mulige. 1881-sigarene er fra mild til medium i fyldighet.

Innlegget er brasiliansk, ombladet filippinsk og dekkbladet er Java.

Varianter
1881 Corona BN25
1881 Double Corona BN25
1881 El Conde Sr. BN25
1881-Robusto-BN25
1881 Torpedo BN25
1881-Traditional-Std25
1881 Traditional Humidor Narra 30

Referanser

Eksterne lenker 
  Hjemmeside

Filippinske sigarer
Sigarmerker
Alhambra (sigar)

Alhambra er et filippinsk sigarmerke produsert av La Flor de la Isabela.

Eksterne lenker 
  Hjemmeside

Filippinske sigarer
Sigarmerker
Karim Benzema

Karim Mostafa Benzema (født 19. desember 1987) er en fransk fotballspiller som spiller for den spanske klubben Real Madrid CF. Hans foreldre er fra Algerie.

Klubbkarriere

Lyon 
Benzema er et produkt av ungdomsavdelingen til fotballklubben Olympique lyonnais (ofte bare kalt Lyon). I sesongen 2006–2007 i Ligue 1 scoret han hele 24 mål på 37 kamper. Den 13. mars 2008 forlenget Benzema kontrakten med Lyon til 2013, med mulighet for ett års forlengelse.

Real Madrid 
Den 1. juli 2009 ble han kjøpt av Real Madrid; overgangssummen var 35 millioner Euro. Han debuterte i La Liga den 29. august 2009 mot Deportivo La Coruna. Hans første mål for Real Madrid kom den 20. september 2009 mot Xerez.

Landslagskarriere 
Den 28. mars 2007 debuterte Benzema på , og scoret seiersmålet da  ble slått 1–0. De to neste målene hans kom mot  i en kamp Frankrike vant 6–0. Han ble tatt ut i troppen til EM i fotball 2008, der Frankrike ble slått ut i gruppespillet.

Han ble også tatt ut i s EM-tropp til EM i fotball 2021. Dette var hans comeback på landslaget; han hadde ikke spilt for landslaget siden oktober 2015.

Meritter 
Olympique lyonnais
 Ligue 1 (4): 2004/2005, 2005/2006, 2006/2007, 2007/2008
 Coupe de France (1): 2007/2008
 Trophée des Champions (2): 2006, 2007

Real Madrid
 Primera División (1): 2011/2012
 Copa del Rey (2): 2010/2011, 2013/2014
 Supercopa de España (1): 2012
 UEFA Champions League (4): 2013/2014, 2015/2016, 2016/2017, 2017/2018,2021/2022
 UEFA Super Cup (3): 2014, 2016, 2017

Referanser

Eksterne lenker 
 
 

Franske fotballspillere
Spillere i Fotball-EM 2008
Spillere i Fotball-EM 2012
Spillere i Fotball-VM 2014
Spillere i Fotball-EM 2021
Fotballspillere for Olympique Lyon
Fotballspillere for Real Madrid CF
Vinnere av Mesterligaen i fotball for menn
Personer fra Lyon
Franskmenn av algerisk opphav
Andreas Frege

Andreas Frege, mer kjent under artistnavnet Campino, (født 22. juni 1962 i Düsseldorf, Tyskland) er vokalist, frontfigur og låtskriver i det tyske rockebandet Die Toten Hosen.

Dedikasjoner 
Campino skrev sangen 'Alles ist Eins' (utgitt i CD-singelen 'Pushed Again') for Rieke Lax – en nederlandsk jente som døde under den tusende konserten til Die Toten Hosen på Rheinstadion i Düsseldorf, 1997.

'Nur Zu Besuch' ble skrevet for å hjelpe ham å takle dødsfallet på hans mor Jenny Frege. 'Unser Haus' er om Campinos barndom og hans fars dødsfall. Begge foreldrene hans døde av tarmkreft og Campino har gjentatte ganger deltatt i programmer for bedre forståelse for kreft og har oppfordret folk til å gjennomføre personlige helsekontroller.

Referanser

Eksterne lenker 
 
 
 
 

Tyske sangere
Tyske låtskrivere
Tyske skuespillere
Personer fra Düsseldorf
Andreas Meurer

Andreas Meurer, mer kjent under artistnavnet Andi, (født 24. juli 1962 i Essen, Tyskland) er bassist og låtskriver i det tyske rockebandet Die Toten Hosen.

Referanser 

Tyske bassister
Tyske låtskrivere
Fødsler i 1962
Martin Skancke

Martin Skancke (født 10. april 1966) er en norsk siviløkonom. Han var ekspedisjonssjef i Finansdepartementets Avdeling for formuesforvaltning fra 2006-2012.

Skancke gjennomførte Forsvarets russiskkurs, er siviløkonom fra Norges Handelshøyskole og har tilleggsutdannelse fra London School of Economics. Skancke har dessuten blant annet russisk mellomfag.

Skancke hadde tidligere vært ekspedisjonssjef ved Statsministerens kontor (2002–2006), bedriftsrådgiver i McKinsey (2001–2002) og konsulent og avdelingsdirektør i Finansdepartementet (1990–2001).

Han ledet Klimarisikoutvalget som la frem sin innstilling i desember 2018.

Kilder 
 

Norske embets- og tjenestemenn
Norske siviløkonomer fra NHH
Alumni fra London School of Economics
Haugesund sykepleierhøgskole

Haugesund sykepleierhøgskole var en høgskole for sykepleierutdanning, etablert i Haugesund i 1980 under navnet Haugesund sykepleieskole. Skolen ble i 1994 fusjonert inn i Høgskolen Stord/Haugesund.

Skolen ble statlig høgskole rundt 1986, og fikk da navnet Haugesund sykepleierhøgskole.

Tidligere høgskoler i Norge
Tidligere utdanningsinstitusjoner i Rogaland
Skoler i Haugesund
Utdanningsinstitusjoner etablert i 1980
Utdanningsinstitusjoner nedlagt i 1994
Sykepleierutdanning i Norge
Ubaldo Fillol

Ubaldo Matildo Fillol (født 21. juli 1950 i San Miguel del Monte, Buenos Aires), med tilnavnet El Pato (anda), er en tidligere argentinsk fotballspiller (målvakt). Han spilte for Argentinas herrelandslag i fotball|Argentinas landslag under VM 1974, 1978 (der Argentina tok gull og Fillol ble kåret til beste målvakt) og 1982. Han spilte også i kvalifiseringen til VM 1986, men ble ikke tatt ut i troppen som spilte (og vant) i Mexico. 

I 1977 ble Fillol kåret til årets fotballspiller i Argentina av landets sportsjournalister, og ble den første målvakten som ble tildelt denne utmerkelsen.

Trenerkarriere 
Fillol har vært keepertrener for Argentinas landslag, og hadde 30 kamper som førstelagstrener for Racing Club

Eksterne lenker 
 
 
 Kort biografi

Argentinske fotballspillere
Argentinske fotballtrenere
Spillere i Fotball-VM 1974
Spillere i Fotball-VM 1978
Spillere i Fotball-VM 1982
Fotballspillere for Quilmes AC
Fotballspillere for Racing Club de Avellaneda
Fotballspillere for Argentinos Juniors
Fotballspillere for CA River Plate
Fotballspillere for Atlético Madrid
Fotballspillere for Clube de Regatas do Flamengo
Fotballspillere for CA Vélez Sarsfield
Personer fra Monte
Verdensmestere i fotball
Fødsler i 1950
Haugesund Maritime Høgskole

Haugesund Maritime Høgskole (HMH) var en høgskole for maritim utdanning, etablert i Haugesund i 1984. Skolen ble i 1991 fusjonert inn i Statens sikkerhetshøgskole, og er fra 1994 en del av Høgskolen Stord/Haugesund.

I tillegg til maritim sertifikat-utdanning begynte skolen i 1985 å gi alle studenter et tilbud om toårig økonomisk-administrativ utdanning. Dette kom i stand fordi en skulle ha økonomiske og administrative fag i sjøkapteinsutdanningen – og med det kunne en også tilby det til andre studenter. I 1988 vedtok Stortinget at den maritime sertifikatutdanningen for alle skipsstørrelser skulle gis av den videregående skolen. Men utdanningen skulle også gis i høgskolesystemet. Dette rev på mange måter bort studentgrunnlaget for de maritime høgskolene. Ledelsen ved HMH gikk derfor inn for å opprette en treårig ingeniørhøgskole ved HMH som skulle utdanne maskin-, elektro- og sikkerhetsingeniører.

Skolen var opprinnelig eid av fylkeskommunen, men ble snart statseid.

Tidligere høgskoler i Norge
Tidligere utdanningsinstitusjoner i Rogaland
Skoler i Haugesund
Utdanningsinstitusjoner etablert i 1984
Utdanningsinstitusjoner nedlagt i 1991
Norsk sjøfart
Elektrofil

Elektrofil er en årlig teknologi- og elektronikkmesse avholdt siden 2004. Messen holdes av Expert Norge, og har i 5 år blitt avholdt i Oslo Spektrum. Messen er delt opp i to deler, intern opplæring- og publikumdager. Tilsammen er det rundt 65 utstillere på messen (pr 2008).

Intern opplæring
Det er avsatt egne dager som er ment som trening og produktopplæring mellom Expert Norges ansatte og konsernets leverandører. Dette skal gi Experts ansatte utdypende informasjon om leverandørenes gjeldende og kommende produkter. Personellet får her mulighet til å se og prøve produkter samt får kursing og opplæring av leverandørenes / produsentenes eget personell.

Publikumdager
De siste dagene av messens varighet, er messen åpen for alle, her vil man kunne teste gjeldende / nye / kommende produkter. Det blir også avholdt kurs. Dette kan eksempelvis være speilrefleks-, datasikkerhet-, fjernsyn-, mobiltelefonkurs etc. Det blir også avholdt konkurranser etc. Det blir også holdt messetilbud og messepriser, hvor en kan kjøpe produkter.

Aktører
Noen av de aktørene som inngår (Samtlige deltar på Elektrofil 2008):
 Microsoft
 Logitech
 Hewlett-Packard
 Telenor
 Netcom
 Tele2
 Electronic Arts
 Nintendo
 Sony Ericsson
 Nokia
 Pioneer
 Samsung
 Philips
 Sony
 Apple
 Symantec
 Creative
 AMD
 Hoover Grepa
 Garmin
 Nilfisk
 Miele
 Nespresso
 Indesit
 Canal Digital
 Appliance
 Canon
 Nikon
 Olympus

Eksterne lenker 
 Nettavisen – Nyhetsartikkel 2008
 Oslo Spektrum – Elektrofil 2008  
 DinSide - Bilder elektrofil 2007 

Handel
Næringsliv i Oslo
Fritz Wunderlich

Fritz Wunderlich, eg. Friedrich Karl Otto Wunderlich, (født 26. september 1930 i Kusel i Rheinland-Pfalz, død 17. september 1966) var en tysk lyrisk tenor. Han var i sin tid en av Tysklands mest kjente sangere og tolkere av lieder og gjorde en berømt innspilling av Dichterliebe.

Wunderlich døde under tragiske omstendigheter rett før han ville ha fylt 36 år etter en ulykke der han falt ned en trapp i feriehuset til en venn.

I 2008 ble Wunderlich kåret til den fjerde beste tenoren gjennom alle tider av lesere av BBC Music Magazine.

Referanser

Eksterne lenker 
 
 
 
  Fritz-Wunderlich-Gesellschaft

Tyske sangere
Toy fox terrier

Toy fox terrier, eller amerikansk toy terrier, er en hunderase fra USA. Den er en terrier som ble utviklet på 1930-tallet. Rasen er nasjonalt anerkjent av American Kennel Club (AKC).

Kilder
 Desmond Morris: Dogs, North Pomfret, Vermont 2008, ISBN 978-1-57076-410-3
 Toy Fox Terrier, Meet the Breeds, American Kennel Club (AKC) (läst 2011-12-26)

Se også
 Toy terrier

Hunderaser
Terriere
Raymond Domenech

Raymond Domenech (født 24. januar 1952 i Lyon) er en fransk fotballtrener og tidligere fotballspiller.

Han er tidligere landslagssjef for . Han er svært omdiskutert, bl.a. for å ha utelatt Robert Pires for de han er født i stjernetegnet skorpionen. Ifølge Domenech skal skorpioner "være vanskelige å samarbeide med". Han har også kommet på kant med en rekke andre spillere blant annet Sébastien Frey, Philippe Mexes og David Trézéguet.

Landslagssjef for Frankrike

VM 2006 
12. juli 2004 ble Domenech valgt som etterfølgeren til Jacques Santini etter landets skuffende innsats under EM 2004, der de ble utslått i kvartfinalen av , som overraskende vant mesterskapet.

Kvalifiseringen 
Frankrike hadde problemer med å kvalifisere seg, selv om de var satt opp i pulje med vanligvis overkommelige motstander, bl.a.  og .  ble den sterkeste konkurrenten, men Frankrike kvalifiserte seg etter at de slo Irland 1-0 på bortebane.

Sluttspillet i Tyskland 
Lagets åpnet svakt i sluttspillet under VM 2006 (uavgjort mot Sveits og Sør-Korea før de endelig slo ). 

I de følgende kampene spilte Frankrike stadig bedre, og de slo flere av favorittnasjonene, bl.a. ,  og . Frankrike tapte finalen mot  på straffesparkkonkurranse.

EM 2008

Kvalifiseringen 
Frankrike kom på andreplass i sin pulje, på plassen bak Italia. Raymond Domenech hadde på forhånd uttalt seg kritisk om seedingsystemet som skulle brukes under trekningen av gruppene i EM-sluttspillet, og det viste seg at han hadde grunn til å frykte utfallet. Frankrike ble trukket i samme gruppe som Italia,  og . Frankrike spilte 0-0 mot Romania, tapte 4-1 for Nederland og deretter 2-0 for Italia, og endte på sisteplass i gruppen. Domenech hadde allerede før mesterskapet uttalt at han ville si opp jobben hvis Frankrike ikke gikk videre til kvartfinalen.

Referanser

Eksterne lenker 
 

Franske fotballspillere
Franske fotballtrenere
Trenere i Fotball-VM 2006
Trenere i Fotball-EM 2008
Trenere i Fotball-VM 2010
Fotballspillere for Olympique Lyon
Fotballspillere for RC Strasbourg
Fotballspillere for Paris Saint-Germain FC
Fotballspillere for FC Girondins de Bordeaux
Fotballspillere for FC Mulhouse
Fotballtrenere for FC Mulhouse
Fotballtrenere for Olympique Lyon
Trenere for Frankrikes herrelandslag i fotball
Fotballtrenere for FC Nantes
Personer fra Lyon
Fødsler i 1952